ג'מילה ג'מיל

ג'מילה אליה ג'מיל (באנגלית: Jameela Alia Jamil; נולדה ב-25 בפברואר 1986) היא שחקנית, דוגמנית ומגישת רדיו וטלוויזיה אנגלייה. ידועה בעיקר על תפקידה כתהאני אל-ג'מיל בסדרת הקומדיה "המקום הטוב", בה שיחקה במשך ארבע עונות. ג'מיל גם ידועה בזכות פעילותיה נגד מוצרי דיאטה פופולריים והשמצת גוף, ודוגלת בדימוי גוף חיובי. ג'מיל נולדה בהמפסטד, לונדון לעלי ג'מיל, יליד הודו ולשירין ג'מיל, בריטית-פקיסטנית. היא נולדה עם אובדן שמיעה חלקי והתמודדה עם אנורקסיה בנערותה. ג'מיל הצהירה כי בגיל תשע היא אובחנה עם תסמונת אהלרס דנלוס מסוג גמישות יתר, תסמונת גנטית המשפיעה על רקמות חיבור בגוף. היא למדה בבית הספר קווינס קולג' בלונדון אך לא השלימה את בחינת הבגרות. לאחר מכן לימדה סטודנטים זרים בבית הספר לאנגלית בלונדון במשך שנתיים. בראיון למגזין "אינדיפנדנט" ב-2013, היא אמרה שעבדה כציידת דוגמניות אך מעולם לא כדוגמנית, למרות שבשנת 2020, היא הודתה שעבדה בעבר כדוגמנית. היא גם עבדה כצלמת וסוכנת דוגמניות עבור סוכנות "Premier Model Management". בין השנים 2009–2012 היא עבדה בתור מגישה בתוכנית בוקר "Freshly Squeezed" של ערוץ 4, לצד ניק גרימשאו, לאחר שהמנחה הקודמת אלכסה צ'אנג פרשה מן התפקיד. ג'מיל התמודדה זמן קצר עם סרטן השד, ולאחר מכן עברה ללוס אנג'לס. למרות שלא היה לה שום ניסיון במשחק, הסוכן שלה הציע לה להיבחן עבור הסדרה "המקום הטוב" ברשת NBC, ולאחר שני אודישנים קיבלה את התפקיד. היא שיחקה בסדרה במשך ארבע עונות בתפקיד ראשי (2020-2016) בתור טהאני, פילנתרופית בריטית שמגיעה אל "המקום הטוב", מעין גן עדן, לאחר שמתה. בשנת 2019 החלה להנחות את השעשועון האמריקאי "The Misery Index" של רשת הטלוויזיה TBS; בשעשועון אשר מבוסס על משחק הקלפים "Shit Happens", מככבים ארבעת חברי ההרכב הקומי "The Tenderloins" (ג'ו גאטו, ג'יימס מוריי, בריאן קווין וסאל וולקאנו) המוכרים מתוכנית המתיחות "מעשי ג'וקרים". משנת 2020 ג'מיל מדבבת את הדמות של פושפה בסדרת האנימציה "מירה, בלשית מלכותית" בערוץ דיסני ואת המדריכה רוקסי בסדרת האנימציה "עולם היורה: מחנה הקרטיקון" בנטפליקס; היא מבוססת על הסרט הרביעי של פארק היורה. ב-27 במאי 2020 הצטרפה לכס השיפוט בתוכנית המציאות "Legendary" בשירות הסטרימינג של HBO Max, החוקרת את עולם תרבות הנשף והיא עוקבת אחר שמונה בתים של קהילות להט"ב כשהם מנווטים בין תשעה אירועי נשפים (ריקוד/ווג/מרתונים), עם פרס של 100,000 דולר לבית הזוכה. הסדרה זכתה לשבחים על ידי ארגון הליגה ההומו-לסבית נגד השמצה על השתתפות אמנים קווירים וטרנסים. בשנת 2022 ג'מיל שיחקה בסרט הקומדיה הרומנטית "חתונה בהפתעה" לצד ג'ניפר לופז, היא דיבבה בסרט ההנפשה "ליגת DC סופר-פטס" מבית DC קומיקס ובהמשך השנה גילמה את דמותה של טיטניה בסדרת גיבורי העל "שי-האלק: עורכת דין בשירות החוק" בשירות הזרמת המדיה דיסני+ כחלק מהיקום הקולנועי של מארוול. ג'מיל ידועה בשל האקטיביזם הרב שלה עבור דימוי גוף חיובי ובריאות נפשית, וב-2018 הקימה את "I Weigh", חשבון מדיה חברתית שדוגל בעקרונותיה של ג'מיל. לעמוד יש מעל למיליון עוקבים. מאז 2015, ג'מיל נמצאת בזוגיות עם הזמר ג'יימס בלייק. ג'מיל מזדהה כקווירית, לאחר שזו ספגה ביקורת על מינויה כשופטת בתוכנית הריקודים "Legendary" המתמחה בריקודי ווג, שכן הדעה הרווחת היא שסגנון ריקוד זה מושרש בעיקר אצל קהילות הלהט"ב, שחורים ולטינים בניו יורק. מדיה וקבצים בנושא ג'מילה ג'מיל בוויקישיתוף אתר האינטרנט הרשמי של ג'מילה ג'מיל (באנגלית) ג'מילה ג'מיל, ברשת החברתית אקס (טוויטר) ג'מילה ג'מיל, ברשת החברתית אינסטגרם ג'מילה ג'מיל, ברשת החברתית טיקטוק ג'מילה ג'מיל, במסד הנתונים הקולנועיים IMDb (באנגלית) ג'מילה ג'מיל, באתר "אידיבי", מאגר הידע העברי לקולנוע ישראלי ועולמי ג'מילה ג'מיל, באתר Rotten Tomatoes (באנגלית) ג'מילה ג'מיל, באתר Last.fm (באנגלית) ג'מילה ג'מיל, באתר Discogs (באנגלית) ג'מילה ג'מיל, באתר Genius מערכת tvbee, ‏כוכבת "המקום הטוב" דרשה שלא ירטשו את שומני הגב שלה, באתר ‏מאקו‏ גל סלונימסקי‏, "מעצבנת אבל יעילה": אנחנו בקראש רציני על ג'מילה ג'מיל, באתר וואלה, 13 בדצמבר 2019 E. J. Dickson, How Jameela Jamil built a brand around body positivity, Vox, ‏4 בדצמבר 2018 (באנגלית) Zoah Hedges-Stocks, ‏The Good Place star Jameela Jamil told she was 'too old, too ethnic and too fat' for the US, The Telegraph, 21 May 2018 Jameela Jamil on banning airbrushing, the Kardashians and her traumatic teens, נבדק ב-2020-01-31 Nick McGrath, Jameela Jamil has faced cancer and spine damage but has never felt better, mirror, ‏2015-04-20 Turner, Lauren (2017-10-14). "Why Jameela Jamil is in a Good Place". BBC News (באנגלית בריטית). נבדק ב-2020-01-31. I WEIGH 📣 (@i_weigh) • Instagram photos and videos, www.instagram.com (באנגלית) Jameela Jamil 🌈, pic.twitter.com/YcB6H7YCT0, @jameelajamil, ‏2020T13:12